open-index/open-wikipedia-markdown huggingface dataset:
Marika Rökk

D**'Marika Rökk**, gebuer den 3. November 1913 zu Kairo, a gestuerwen de 16. Mee 2004 zu Baden an Nidderéisträich, war eng däitsch-éisträichesch Filmschauspillerin, Sängerin an Dänzerin vun ungareschen Originnen.

Nodeems se e puer Joer laang a Frankräich, den USA, an an England als Sängerin an Dänzerin a Varietésstécker an och Filmer opgetruede war, gouf se 1934 vun der UFA engagéiert a war dunn an den nächste Joren, dacks ënner der Regie vun hirem Mann Georg Jacoby, eng vun de gréisste Filmstaren an Däitschland.

Nom Krich krut si, well se sech eppes ze gutt mat den Nazien "arrangéiert" hat, e puer Joer verbueden, a Filmer opzetrieden. Si konnt dunn awer no 1948 weider a Filmer nom selwechte Schema wéi virdrun, dorënner och e puer mat hirem fréiere Filmpartner Johannes Heesters an der Haaptroll, spillen. Bis 1986 war si als Schauspillerin, Operettesängerin an Dänzerin aktiv.

## Filmographie (Auswiel)
* 1930: Why Sailors Leave Home
* 1930: Kiss me Sergeant
* 1932: Csókolj meg, édes!
* 1935: Leichte Kavallerie
* 1936: Heißes Blut
* 1936: Der Bettelstudent
* 1937: Gasparone
* 1937: Und du mein Schatz fährst mit
* 1937: Karussell
* 1938: Eine Nacht im Mai
* 1938: Es war eine rauschende Ballnacht
* 1939: Tanzendes Herz (net fäerdeg gedréint)
* 1939: Vadrózsa
* 1939: Hallo Janine
* 1940: Kora Terry
* 1940: Wunschkonzert (Gesanksoptrëtt)
* 1940: Zirkusblut (net fäerdeg gedréint)
* 1941: Frauen sind doch bessere Diplomaten 
* 1941: Tanz mit dem Kaiser
* 1942: Hab mich lieb
* 1944: Die Frau meiner Träume
* 1948: Fregola
* 1950: Kind der Donau 
* 1951: Die Csardasfürstin
* 1951: Sensation in San Remo
* 1953: Die geschiedene Frau
* 1953: Maske in Blau
* 1957: Nachts im Grünen Kakadu
* 1958: Bühne frei für Marika
* 1958: Das gab's nur einmal
* 1959: Die Nacht vor der Premiere
* 1960: Mein Mann, das Wirtschaftswunder
* 1962: *[[Die Fledermaus (Film 1962)|Die Fledermaus]]*, Regie: Géza von Cziffra
* 1962: *[[Heute gehn wir bummeln]]*
* 1962: Hochzeitsnacht im Paradies
* 1973: Die Schöngrubers (TV-Serie)
* 1988: Schloß Königswald

## Literatur
* Kevin Clarke: *Wir machen Musik, da geht uns der Hut hoch. Zur Filmoperette und Operette im Film der NS-Zeit.* In: Christoph Henze (Hrsg.): *Musik im Unterhaltungskino des Dritten Reichs.* Königshausen & Neumann, Würzburg 2011, ISBN 978-3-8260-4756-5.

## Um Spaweck
Parverband Wooltz, Kiischpelt

De **Parverband Wooltz, Kiischpelt** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Norden gehéiert a bestoung aus de Pare vun den zwéi fréiere Parverbänn Wooltz a Kiischpelt, déi bis 2013 bestanen hunn:

D'Pare vum fréiere Parverband Wooltz:

* Bärel
** Noutem
* Donkels
** Soller
* Näertrech
** Grëmmelescht
* Nidderwolz
** Ierpeldeng
** Wanseler
* Wolz Notre-Dame (Uewerwolz)
** Rulljen

D'Pare vum fréiere Parverband Kiischpelt:

*Pënsch (Pintsch)
**Äischer (Enscherange)
**Draufelt (Drauffelt)
**Lellgen (Lellingen)
**Siwwenaler (Siebenaler)
**Wëlwerwolz (Wilwerwiltz)
*Eschweiler (Eschweiler)
*Kautebaach (Kautenbach)
*Knapphouschent (Knaphoscheid)
**Selschent (Selscheid)
*Mäerkels (Merkholtz)
**Alschent (Alscheid)

Déi 10 Pare verdeelen sech iwwer d'Gebitt vun de Gemenge Wolz, Wanseler, Stauséigemeng, Kiischpelt a Klierf.

## Kuckt och
* Lëscht vun de Lëtzebuerger Paren
Jean-Pierre Wiltzius

De **Jean-Pierre Wiltzius**, gebuer den 2. Abrëll 1881 zu Schwéidsbeng, a gestuerwen den 8. Januar 1944 zu Würzburg an der Deportatioun, war e lëtzebuergesche Wënzer an Deputéierten.

Hie war Schäffen an der Gemeng Welleschten.

Hie gouf den 18. November 1946 zu Schwéidsbeng begruewen.

Beim Haus op Nummer 64, route du Vin zu Schwéidsbeng gouf 1952 un engem Weekräiz eng Comemoratiounsplack ubruecht.

Säi Jong den Ernest Wiltzius war och Deputéierten.
## Gielercher
* 
* 
*
Dall vun de Kinneken

Den **Dall vun de Kinneken** (ar.: وادي الملوك *Wādī al-Mulūk*) war eng Nekropol am Alen Egypten, an där bis haut 64 Griewer a Grouwen entdeckt goufen.

Am Dall vun de Kinneke si besonnesch d'Griewer vun den Herrscher vum Neie Räich (ca. 1550 bis 1069 v.&nbsp;Chr.), vun der 18. bis 20. Dynastie, ze fannen. Den Dall läit zu Theben-West, vis-à-vis vu Karnak, um Bord vun der Wüst, mat héije Bierger ronderëm, notamment déi natierlech Fielsepyramid *el Korn* oder el-Qurn ("d'Har"). Südlech dovu läit den Dall vun de Kinniginnen.

Schonn an der Antiquitéit goufen dacks d'Mumien op enger anerer Plaz verstoppt, fir se viru Grafraiber ze schützen. Obwuel zanter Joerdausenden do ëmmer nees geraibert a geplëmmt gouf, goufen a ginn och an der Neizäit ëmmer erëm nei Griewer entdeckt. Ënner anerem gouf do 1922 vum Howard Carter d'Graf vum Tutanchamun (KV62) entdeckt, dat praktesch zanter senger Installation onberéiert war.

An der Egyptologie ginn d'Griewer mat Prefix "KV" (englesch fir "Kings' Valley") duerchnumeréiert.

## Literatur
* Aidan Dodson: *After the Pyramids. The Valley of the Kings and Beyond.* The Rubicon Press, London 2000, ISBN 0-948695-52-8.
* Erik Hornung: *Tal der Könige.* Artemis & Winkler, Düsseldorf 1999, ISBN 3-7608-0519-1.
* Erik Hornung: *Das Tal der Könige.* Beck, München 2002, ISBN 3-406-47995-2.
* Bertha Porter, Rosalind L. B. Moss: *Topographical Bibliography of Ancient Egyptian Hieroglyphic Texts, Statues, Reliefs, and Paintings.* mehrere Bände, 2. Auflage, Griffith Institute, Oxford 1960 und 1964.
** Volume I Part 2: *The Theban Necropolis. Royal Tombs and Smaller Cemeteries.* 1964, Reprint 1999, ISBN 0900416106, S. 495–593. 
* Nicholas Reeves, Richard H. Wilkinson: *Das Tal der Könige.* Bechtermünz, Augsburg 2002, ISBN 3-8289-0739-3.
* Kent R. Weeks, Araldo de Luca: *Im Tal der Könige – Von Grabkunst und Totenkult der ägyptischen Herrscher.* Weltbild, Augsburg 2001, ISBN 3-8289-0586-2.

## Um Spaweck

*  Tal der Könige
Kierch Harel

D**'Kierch zu Harel** ass eng kathoulesch Kierch, déi zur Par Öewersauer Saint-Pirmin, zum Dekanat Norden an zu der Stauséigemeng gehéiert.

De Patréiner vun der Kierch ass den hellege Servatius, deem säi Fest den 13. Mee gefeiert gëtt.

D'Kierch steet op der Haaptstrooss, dem CR309, am Zentrum vun der Uertschaft.

Se gouf de 19. Februar 2025 als national Kulturierfschaft klasséiert.

## Geschicht
Bis de 7. Mee 2017 war d'Kierch vun Harel och d'Parkierch vun der Par Harel, déi zum Parverband Öwersauer, Sankt Pirmin, zu der Pastoralregioun Norden an zum Dekanat Wolz gehéiert huet. Et war déi eenzeg Kierch an der Par Harel.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Öewersauer Saint-Pirmin
* D'Kierch op der Websäit vun der Par Öewersauer Saint-Pirmin
* D'Fënstere vun der Kierch vun Harel op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op ''Orgues.lu''
* D'Kierch Harel an der Facebookgrupp ''Patrimoine religieux Luxembourg - Reliéisen Ierwen Lëtzebuerg'' 


Kirche Harlange 02.jpg|Agank vun der Kierch
Kirche Harlange 03.jpg|D'Kierch vun Nordosten aus gesinn
Ernest Wiltzius

Den **Ernest Wiltzius**, gebuer de 17. Februar 1912 zu Schwéidsbeng, an do gestuerwen den 1. Januar 1972, war e lëtzebuergesche Wënzer an Deputéierten.

Bei de Partielle Chamberwale vum 6. Juni 1948 an deene vum 3. Juni 1951 gouf hien an d'Chamber gewielt. Am Laf vun der Sessioun 1953/54 gouf hien duerch de Victor Braun ersat.
 
Säi Papp war de Jean-Pierre Wiltzius.
Kierch Sir

D**'Kierch zu Sir** ass eng kathoulesch Kierch, déi zur Par Öewersauer Saint-Pirmin, zum Dekanat Norden an zu der Gemeng Bauschelt gehéiert.

De Patréiner vun der Kierch ass den hellege Lambert, deem säi Fest den 18. September gefeiert gëtt.

D'Kierch steet op der *Place de l'Église*, dem CR315, am Zentrum vun der Uertschaft. Nieft der Kierch ass de Kierfecht ugeluecht.

## Klacken
Am Tuerm vun der Sirer Kierch hänkt eng Klack. 

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Öwersauer, Sankt Pirmin
* D'Kierch op der Websäit vum Parverband Öwersauer, Sankt Pirminn
* D'Fënstere vun der Kierch vu Sir op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Kierch Sir an der Facebookgrupp ''Patrimoine religieux Luxembourg - Reliéisen Ierwen Lëtzebuerg''
Jean Peusch

De **Jean Peusch**, gebuer den 8. Juli 1894 am Reckendall, a gestuerwen de 5. Mäerz 1980, war e lëtzebuergesche Mëller a Politiker.

Hie war vum 1. Januar 1946 bis den 31. Dezember 1964 Buergermeeschter vun der Gemeng Klierf.

Hien ass den 28. Mäerz 1946 nom Doud vum Nicolas Mathieu als Deputéierten an d'Chamber nogeréckelt. Hie war bis 1964, mat kuerzen Ënnerbriechungen, Deputéierte vum Walbezierk Norden.

Hie gouf och alt 'Papa Peusch' genannt.

## Gielchen
*
Universidade do Estado de Minas Gerais

D**'Universitéit vu Minas Gerais** (*Universidade do Estado de Minas Gerais*, **UEMG**) ass d'Universitéit vum brasilianesche Bundesstaat Minas Gerais. Si ass zu Belo Horizonte

## Um Spaweck

*  Websäit vun der Universidade do Estado de Minas Gerais
François Cigrang

De **François Cigrang**, gebuer den 1. Mäerz 1883 zu Stroossen, a gestuerwen den 1. Mee 1973 zu Esch-Uelzecht, war e lëtzebuergeschen Deputéierten (DP) a Komunalpolitiker.

Hie war vun 1954 bis 1964 Deputéierte vum Walbezierk Süden an der Chamber.

Vun 1925 bis 1928, dunn 1935, duerno nees vun 1946 bis 1964 war hie Member vum Escher Gemengerot, a vun 1928 bis 1934, vun 1935 bis 1945 zousätzlech Member vum Schäfferot. Vum 10. September 1944, dem Dag vun der Befreiung vun Esch, bis den 1. November 1944, war hie kuerz Interims-Buergermeescher vun Esch.

Zu Esch gouf 1977 am Quartier Fettmeth eng Strooss no him genannt (L-4068).
Wikipedia-Monument

D**'Wikipedia-Monument** (pl.: *Pomnik Wikipedii*) ass eng 2,5 m héich Plastik aus Plastik, a Bronze-Faarf vum Mihran Hakobyan. Et steet zu Słubice a Polen an huet d'Form vun engem oppene Globus als Puzzle, dem Logo vu Wikipedia, dee vun zwou Fraen an zwéi Männer an d'Luucht gehuewe gëtt. D'Figure stinn op engem Sockel aus Bicher, déi d'Wësse symboliséieren.

D'Iddi koum vum Krzysztof Wojciechowski, Auteur an Direkter vum Collegium Polonicum, an d'Stad Slubice huet e Subsid ginn. D'Plastik gouf vum Mihran Hakobyan, engem armeenesche Kënschtler an Absolvent vum Collegium Polonicum, geschaf. Si steet op der Plac Frankfurcki a gouf den 22. Oktober 2014 devoiléiert. Et ass dëst dat éischt Monument fir d'Wikipedia.

Um Sockel steet an e puer Sproochen (Iwwersetzung):

MIHRAN HAKOBYAN*Wikipedia**D'Bierger vun der Stad Słubice wëlle mat dësem Monument hiren héije Respekt weisen un Dausende vun anonymmen Auteuren op der ganzer Welt. Hiert benevolt Engagement iwwer politesch, reliéis a kulturell Grenzen ewech huet et eréischt méiglech gemaach, datt Wikipedia dee gréisste vu Mënsche geschafe gemeinsame Projet gouf.<br>An deem Joer, wou dëst Monument ageweit gouf, gouf et Wikipedia an iwwer 280 Sproochen a se bestoung aus am Ganzen 30 Milliounen Artikelen. D'Stëfter vun dësem Monument sinn dovun iwwerzeegt, datt d'Wëssensgesellschaft, wouvunner d'Wikipedia och eng Sail ass, am Stand wäert sinn, fir eng nohalteg Entwécklung vun eiser Zivilisatioun, sozial Gerechtegkeet a Fridden tëscht de Vëlker ze garantéieren. <br>22. Oktober 2014*

## Um Spaweck

* Collegium Polonicum: Dat éischt Wikipedia-Monument gëtt virgestallt
* "Slubice: Polnische Stadt setzt Wikipedia ein Denkmal." Spiegel Online, 9. Oktober 2014.
Nicolas Leonardy (Politiker)

Den **Nicolas Leonardy**, gebuer 1908 a gestuerwen de 6. Dezember 1977, war e lëtzebuergesche Politiker.

Hie war vun 1948 bis 1958 Deputéierten (CSV) vum Walbezierk Osten an der Chamber.

Hie war Buergermeeschter vun der Gemeng Konsdref. Vu Beruff war hie Bauer um Gemenerhaff.

## Gielchen
*
Mario Daubenfeld

De **Mario Daubenfeld**, gebuer de 16. Januar 1958 zu Waasserbëlleg, ass e Lëtzebuerger Generol a Politiker (ADR).

De 16. August 1978 huet hie sech an d'Arméi engagéiert fir do eng Offizéieschcarrière ze maachen. Seng Ausbildung huet hien 1982 op der École royale militaire zu Bréissel ofgeschloss. Duerno huet hien um Härebierg bis 1997 gedéngt a wärend där Zäit bei verschiddene Stagen a Course absolvéiert.

Vun 1988 bis 1989 huet hien zousätzlech de Lëtzebuerger Kontingent vun der deemoleger Allied Command Europe Mobile Force (AMF) kommandéiert. Bei Auslandsasätz, 1992 FORPRONU an Ex-Jugoslawien, 1997 ECMM a Bosnien an Herzegowina, war de Colonel Daubenfeld och dobäi.

Vun 1998 un hat hie verschidden Aufgaben am Kader vun der NATO an der Europäescher Unioun.

Den 1. Februar 2013 gouf de Mario Daubenfeld Generol a gouf den Nofollger vum Generol Reinig als Chef d'État Major vun der Lëtzebuerger Arméi. Mä schonn den 1. Oktober 2014 huet hien, mat nëmme 55 Joer, seng Pensioun fir den 1. Dezember 2014 ugefrot. Als säi Successeur gouf de Colonel Romain Mancinelli ernannt.

Vun 2016 bis 2023 war hien aktive Member vun der Alternativ Demokratesch Reformpartei an do President vum Bezierk Zentrum. 2023 gouf hie Member vun der Partei Fokus.

## Gielercher
* 
* Commandeur vum Ordre de Mérite (2004)
* 

## Um Spaweck
* Biographie du Général Mario Daubenfeld
Les loups chassent la nuit

**Les loups chassent la nuit** ass e franséisch-italieenesche Spionagefilm vum Bernard Borderie nom Roman *Le lieutenant de Gibraltar* vum Pierre Frondaie aus dem Joer 1952.

## Ëm wat geet et am Film?
De Journalist Thomas Mollert, Chef vun engem Spionagebüro, léisst säin Agent Cyril op Triest komme fir do de Spioun Miguel ze fannen.
Bram Stoker

Den **Abraham** ("**Bram**") **Stoker**, gebuer den 8. November 1847 zu Marino Crescent, Clontarf bei Dublin a gestuerwen den 20. Abrëll 1912 zu London, war en iresche Schrëftsteller. Hie gouf virun allem duerch säi Roman *[[Dracula]]* bekannt, deen den 18. Mee 1897 publizéiert gouf.

## Wierker

### Romaner
* *The Primrose Path* (1875)
* *The Snake's Pass* (1890)
* *The Watter's Mou' * (1895)
* *The Shoulder of Shasta* (1895)
* *[[Dracula (Roman)|Dracula]]* (1897), Archibald Constable and Company, Westminster
* *Miss Betty* (1898)
* *The Mystery of the Sea* (1902)
* *The Jewel of Seven Stars* (1903)
* *The Man* (resp. *The Gates of Life*) (1905)
* *Lady Athlyne* (1908)
* *The Lady of the Shroud* (1909)
* *The Lair of the White Worm* (1911), Foulsham, London

### Kurezgeschichten
* *Under the Sunset* (1881), Märercher fir Kanner
* *Snowbound: The Record of a Theatrical Touring Party* (1908)
* *The Judge's House*
* *Dracula's Guest and Other Weird Stories* (1914), Routledge & Sons, London (aacht Kuerzgeschichten, posthum)

### Soss Geschichten
* *Bridal of Dead* (alternative Schluss vun *The Jewel of Seven Stars*)
* *Buried Treasures*
* *The Chain of Destiny*
* *The Crystal Cup*
* *The Dualitists; or, The Death Doom of the Double Born*
* *Lord Castleton Explains* (10. Kapitel vun *The Fate of Fenella*)
* *The Gombeen Man* (3, Kapitel vun *The Snake's Pass*)
* *In the Valley of the Shadow*
* *The Man from Shorrox*
* *Midnight Tales*
* *The Red Stockade*
* *The Seer* (1. an 2. Kapitel vun *The Mystery of the Sea*)

### Sachliteratur
* *The Duties of Clerks of Petty Sessions in Ireland* (1879)
* *A Glimpse of America* (1886)
* *Personal Reminiscences of Henry Irving* (1906)
* *Famous Impostors* (1910)

## Literatur
* Daniel Farson: *The Man Who Wrote Dracula, The Life Story of Bram Stoker*, New York 1976
* Barbara Belford: *Bram Stoker. A Biography of the Author of „Dracula“*, Alfred A. Knopf, New York 1996, ISBN 0-679-41832-6
* Carol Margaret Davison (Hrsg.): *Bram Stoker's Dracula. Sucking Through the Century 1897–1997*, Dundurn Press, Toronto 1997, ISBN 1-55002-279-2
* Paul Murray: *From the shadow of Dracula: a life of Bram Stoker*, London [u.&nbsp;a.]: Cape, 2004, ISBN 0-224-04462-1
* Lisa Hopkins: *Bram Stoker: a literary life*, Basingstoke [u.a.]: Palgrave Macmillan, 2007, ISBN 978-1-4039-4647-8

## Um Spaweck

* Wierker vum Bram Stoker am Project Gutenberg
César Franck

De **César Auguste Jean Guillaume Hubert Franck**, gebuer den 10. Dezember 1822 zu Léck, a gestuerwen den 8. November 1890 zu Paräis, war e franséische Komponist an Organist vun däitsch-belschen Originnen. Hie gëtt haut zu de bedeitendste franséische Komponisten, Enseignanten an Organiste vun der zweeter Hallschent vum 19. Joerhonnert gezielt.

Hien huet zu Léck an zu Paräis um Konservatoire Musek geléiert a gouf 1846 Organist an e puer Kierchen zu Paräis Vun 1858 bis zu sengem Doud war en Titularorganist an der Kierch Ste-Clotilde. 1871 war e mat Grënner vun der *[[Société Nationale de Musique]]* a méi spéit hire President. 1872 gouf e Professer fir Uergel um Paräisser Conservatoire.

Seng Kompositioune fir Uergel zeechne sech duerch en neie Stil, deen hien entwéckelt hat, d'Polyphonie aus.

Hien ass un de Suitë vun engem Accident mat engem Bus gestuerwen.

Den Asteroid (4546) Franck gouf no him genannt.

## Literatur
* Klauspeter Bungert: *César Franck - die Musik und das Denken Das Gesamtwerk, neubetrachtet für Hörer, Wissenschaftler und ausübende Musiker.* Mit einer allgemeinen Erörterung zum Ineinandergreifen von Form und klingendem Satz. Frankfurt am Main 1996, ISBN 3-631-30354-8.
* Joël-Marie Fauquet: *César Franck.* Fayard, Paris 1999, ISBN 2-213-60167-4.
* Peter Jost (Hrsg.): *César Franck - Werk und Rezeption.* Stuttgart 2004, ISBN 3-515-08265-4.
* Christiane Strucken-Paland: *Zyklische Prinzipien in den Instrumentalwerken César Francks.* Kassel 2009, ISBN 978-3-7649-2707-3.
* Christiane Strucken-Paland, Ralph Paland (Hrsg.): *César Franck im Kontext - Epoche, Werk und Wirkung.* Köln 2009, ISBN 978-3-936655-70-4.
## Gielercher
*
## Um Spaweck

* César-Franck-Gesellschaft (deutsch/französisch)
* Liewenslaf op Musicologie.org
Jumbokaart

D**'Jumbokaart** war e Joresabonnement fir Jugendlecher fir den ëffentlechen Transport zu Lëtzebuerg.

D'Jumbokaart gouf 1990 am Kader vun der Lëtzebuerger Tarifunioun am ëffentlechen Transport agefouert. D'Kaart gouf de Jugendlechen ënner 20 Joer d'Méiglechkeet fir bannent engem Joer onbegrenzt all Zuch- a Buslinnen zu Lëtzebuerg ze benotzen. Ënner verschiddene Konditioune konnt een d'Jumbokaart och nach kréie wann ee méi al wéi 20 Joer war, z.&nbsp;B. wann een nach studéiert huet.

D'Kaart konnt bei den 3 Bedreiwer vum Persounentransport zu Lëtzebuerg (AVL, CFL, TICE) oder beim Verkéiersverbond bestallt ginn; se war mam Numm an der Foto vum Titulaire personnaliséiert a huet zanter dem 1. Januar 2013 75 € fir ee Joer kascht.

Den Numm fir d'Jumbokaart war als Akronym vu ***J'''ugend'''UM'''welta'''BO*** entstanen.

Zanter dem 1. August 2017 gëtt keng Jumbokaart méi ausgestallt; si gouf ë.&nbsp;a. mam Jugendabo a mam Studentenabo ersat.

## Kuckt och
* mKaart
* Seniorekaart

## Um Spaweck

*D'Jumbokaart op der Websäit vum Verkéiersverbond
Seniorekaart

D**'Seniorekaart** war e Joresabonnement fir eeler Leit fir den ëffentlechen Transport zu Lëtzebuerg.

D'Seniorekaart gouf den 1. Juli 2007 am Kader vun enger Ännerung vun der Lëtzebuerger Tarifunioun am ëffentlechen Transport agefouert. D'Kaart huet den eelere Leit vu 60 Joer un d'Méiglechkeet gi fir bannent engem Joer onbegrenzt all Zuch- a Buslinnen zu Lëtzebuerg ze benotzen.

D'Kaart konnt bei den 3 Bedreiwer vum Persounentransport zu Lëtzebuerg (AVL, CFL, TICE) oder beim Verkéiersverbond bestallt ginn; se war mam Numm an der Foto vum Titulaire personaliséiert an huet zanter dem 1. Januar 2013 100€ fir ee Joer kascht.

Am Kader vun der Aféierung vum gratis ëffentlechen Transport zu Lëtzebuerg den 1. Mäerz 2020 gouf d'Kaart ofgeschaaft.

## Kuckt och
* mKaart
* Jumbokaart

## Um Spaweck

*D'Seniorekaart op der Websäit vum Verkéiersverbond
Les trois mousquetaires: La vengeance de Milady

**Les trois mousquetaires: La vengeance de Milady** ass e franséisch-italieenesche Film vum Bernard Borderie aus dem Joer 1961 nom Roman *Les trois mousquetaires* vum Alexandre Dumas.
## Ëm wat geet et am Film?
Den d'Artagnan versicht d'Kinnigin virun den Intrige vum Kardinol Richelieu an der Milady Winter ze beschützen...

## Kuckt och
Les trois mousquetaires: Les ferrets de la reine

## Um Spaweck
Les trois mousquetaires: Les ferrets de la reine

** Les trois mousquetaires: Les ferrets de la reine** ass e franséisch-italieenesche Film vum Bernard Borderie aus dem Joer 1961 nom Roman *Les trois mousquetaires* vum Alexandre Dumas.
## Ëm wat geet et am Film?
De jonken d'Artagnan verléisst seng Géigend d'Gascogne fir zu Paräis eng Plaz bei de Mousquetairen ze fannen…

## Kuckt och
Les trois mousquetaires: La vengeance de Milady

## Um Spaweck
La môme vert-de-gris

** La môme vert-de-gris** ass e franséische Kriminalfilm vum Bernard Borderie aus dem Joer 1953 nom Roman *Poison Ivy* vum Peter Cheyney.

## Ëm wat geet et am Film?
De Lemmy Caution (Eddie Constantine) mat Hëllef vun der Carlotta (Dominique Wilms) ass op der Sich nom Gangster Rudy Saltierra (Howard Vernon).

## Um Spaweck
Dominique Steichen

Den **Dominique Steichen**, gebuer de 24. Juni 1898 zu Hoen, a gestuerwen den 11. Februar 1971 (am Alter vun 72 Joer) zu Stengefort, war e lëtzebuergesche Politiker.

1945 gouf hien als Member an d'Assemblée consultative nominéiert.

Hie gouf bei de partielle Chamberwale vum 3. Juni 1951 fir d'éischt an d'Chamber gewielt a war bis 1969 Deputéierten.

Hie war och Buergermeeschter vun der Gemeng Stengefort.

## Um Spaweck
Les femmes s'en balancent

**Les femmes s'en balancent** ass e franséische Kriminalfilm vum Bernard Borderie nom Roman *Dames Don't Care* vum Peter Cheyney aus dem Joer 1953.
## Ëm wat geet et am Film?
De Lemmy Caution (Eddie Constantine) ass an Italien op der Sich no enger Band déi Falschgeld dréckt.

## Um Spaweck
Lemmy pour les dames

**Lemmy pour les dames** ass e franséische Spionagefilm vum Bernard Borderie aus dem Joer 1962 no engem Roman vum Peter Cheyney. 
## Ëm wat geet et am Film?
De Lemmy Caution (Eddie Constantine) ass enger Affaire vu Muerd an Erpressung an Diplomatekreesser op der Spuer…
## Um Spaweck
* De Film op der IMDb
* Plakat vum Film
Fortune carrée

** Fortune carrée** ass e franséischen Abenteuerfilm vum Bernard Borderie no engem Roman vum Joseph Kessel aus dem Joer 1955.
## Ëm wat geet et am Film?
En Abenteuerfilm dee sech an Afrika ofspillt.
Jean-Jacques Theisen

De **Jean-Jacques Theisen**, gestuerwen de 27. August 1948 zu Déifferdeng am Alter vun 79 Joer, war e lëtzebuergesche Schoulmeeschter, Organist a Politiker.

No senger Pensionéierung gouf hien zu Déifferdeng an de Gemengerot gewielt, wou hien d'Funktioun vu Schäffen erfëllt huet. Hien huet d'Funktioun vum Buergermeeschter iwwerholl wéi de Buergermeeschter Jean-Baptiste Charlé gestuerwe war.

Hie war 1945 Member vun der Assemblée consultative.
## Gielercher
* 
*
Manitas de Plata

De **Manitas de Plata**, fir richteg *Ricardo Baliardo*, gebuer de 7. August 1921 zu Sète, a gestuerwen de 6. November 2014 zu Montpellier, war e franséische Gittarist, deen duerch säi virtuost Gittarenspill Enn vun den 1950er Jore weltberüümt gouf. Säi spuenesche Kënschtlernumm bedeit "Hännercher aus Sëlwer". Hie kënnt aus enger Famill vu franséische Roma.

Dacks ass hien uechter d'Welt mat sengem Koseng José Reyes, engem Flamencosänger aus Nice, opgetrueden. Och aner Familljememberen - Jongen, Neveuen, Eedemen - stoungen ënner dem Ensembelnumm *Los Baliardos* mat him op der Bün, an en huet mat hinnen en neie Flamencostil entwéckelt, deen um Rhythmus vun der Rumba basiéiert huet. Hie gouf zu Saintes-Maries-de-la-Mer an der Camargue entdeckt, a Leit wéi Lucien Clergue, Pablo Picasso oder Salvador Dalí hunn ufanks seng Karriär ënnerstëtzt.

## Discographie (Auswiel)
* *Juerga!* (1963)
* *Flamenco Guitar* (1965)
* *Flamenco Guitar*
* *Manitas de Plata – The world's greatest living flamenco artist* (1966, Philips, BL 7787)
* *aux Saintes-Maries-de-la-mer* (1966)
* *Manitas de Plata et les siens* (1967, Columbia Records, FL 363)
* *The Art of the Guitar* (1968, Everest Records, SDBR 3201)
* *La guitare d'or de Manitas* (1970, Columbia Records, S 63915)
* *Et Ses Guitares Gitanes* (1972, CBS, S65020)
* *Excitement of Manitas De Plata* (1973, RCA Camden, CDS 1139)
* *Hommages* (1973, Embassy Records, S EMB 31003)
* *Musique aux doigts* (1976)
* *Soleil des Saintes-Maries* (1978)
* *Feria Gitane* (1994)
* *Olé* (1994)
* *Manitas de Plata at Carnegie Hall* (1995)
* *Flaming Flamenco* (1997)
* *Manitas de Plata* (1998)
* *Camargue de Manitas* (1999)
* *Guitare D'Or Manitas de Plata* (1999)
* *Flores de mi corazón* (1999, Troubadour Records)
* *Guitarra Flamenco* (2001)
* *Manitas de Plata et los Plateros* (2004)

## Um Spaweck

* Weboptrëtt
Aloyse Duhr

Den **Aly Duhr**, gebuer als **Aloyse Mathias Marie Duhr** den 18. Abrëll 1918 zu Ohn, a gestuerwen den 1. Januar 1974 zu Gréiwemaacher, war e lëtzebuergesche Wënzer a Politiker (CSV).

Hie war 1945 Member vun der Assemblée consultative an duerno, bis zu sengem Doud, Deputéierten an der Chamber. Säin Doud huet mat sech bruecht, datt d'CSV e puer Méint laang, bis d'Chamberwale vum 26. Mee 1974, mat engem Deputéierte manner an der Chamber vertruede war, well kee méi op hirer Lëscht vum Ostbezierk stoung, deen nach hätt kënnen noréckelen..

Vun 1964 bis zu sengem Doud war hie Buergermeeschter vun der Gemeng Wuermer.

No him ass zu Ohn eng Strooss benannt.

## Gielercher

* 
* Médaille de la Résistance 
* Cavaliere Ufficiale dell' Ordlne „AI Merito della Repubblica Italiana"
* Verdienstkreuz 1. Klasse im Verdienstorden der BRD
Nicolas Wirtgen

Den **Nicolas Wirtgen**, gebuer de 16. Januar 1866 zu Ollem, a gestuerwen den 22. Februar 1951 an der Stad Lëtzebuerg, war e lëtzebuergesche Bauer a Politiker.

Hie war vun 1916 bis 1940 Deputéierten a vun 1929 bis 1949 Buergermeeschter vun der Gemeng Kielen.

Säi Jong de Charles Wirtgen war och Bauer a Politiker. Een anere Jong, de Ferdinand Wirtgen, war Member vum Conseil d'Etat.

## Gielchen
*
Kierch Meecher

D**'Kierch vu Meecher** ass eng kathoulesch Kierch, déi zur Par Öewersauer Saint-Pirmin, zum Dekanat Norden an zu der Stauséigemeng gehéiert.

De Patréiner vun der Kierch ass den hellege Lambert, deem säi Fest den 18. September gefeiert gëtt.

D'Kierch steet am ëstlechen Deel vun der Uertschaft, deen Dénkert heescht, op der Haaptstrooss, dem CR316 .

Se gouf den 18. Dezember 2024 als national Kulturierfschaft klasséiert.

## Geschicht
Bis de 7. Mee 2017 war d'Meecher Kierch d'Parkierch vun der Par Dénkert-Meecher, déi zum Parverband Öwersauer, Sankt Pirmin, zu der Pastoralregioun Norden an zum Dekanat Wolz gehéiert huet. Zur fréierer Par Dénkert-Meecher huet ausser der Parkierch vu Meecher och nach d'Kapell vun Léifreg gehéiert.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Öewersauer Saint-Pirmin
* D'Kierch op der Websäit vun der Par Öewersauer Saint-Pirmin
* D'Fënstere vun der Kierch vu Meecher op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Kierch Meecher an der Facebookgrupp ''Patrimoine religieux Luxembourg - Reliéisen Ierwen Lëtzebuerg'' 


Kirche Mecher 02.jpg|D'Kierch vu Südweste gesinn
Kirche Mecher 03.jpg|D'Kierch vun Oste gesinn
Kirche Mecher 04.jpg|Agank vun der Kierch
Tahiti ou la joie de vivre

** Tahiti ou la joie de vivre** ass e franséische Film vum Bernard Borderie aus dem Joer 1957.
## Ëm wat geet et am Film?
E Journalist wëll beweisen datt d'Insel Tahiti de Paradäis op dëser Äerd ass...
Le gorille vous salue bien

** Le gorille vous salue bien** ass e franséische Spionagefilm vum Bernard Borderie aus dem Joer 1958 nom Roman mam selwechten Numm vum Antoine Dominique.

## Ëm wat geet et am Film?
Dem Géo Paquet, genannt le gorille, aus dem franséische Geheimdéngscht geléngt et e Spionagennetz opzedecken, dat déi franséisch Atomgeheimnisser ausspionéiere well.
Délit de fuite

** Délit de fuite** ass e franséisch-italieenesche Film vum Bernard Borderie aus dem Joer 1959 nom Roman *Hit and run* vum James Hadley Chase. 
## Ëm wat geet et am Film?
E Journalist gëtt beschëllegt e Muerd begaangen ze hunn, mat deem hien näischt ze dinn huet…

## Um Spaweck
Kapell Léifreg

D**'Kapell vu Léifreg** ass eng kathoulesch Kapell, déi zur Par Öewersauer Saint-Pirmin, zum Dekanat Norden an zu der Stauséigemeng gehéiert.

De Patréiner vun der Kapell ass den hellegen Donatus, deem säi Fest den 30. Juni gefeiert gëtt.

D'Kapell steet am Zentrum vun der Uertschaft am Kirewee.

## Geschicht
Bis de 7. Mee 2017 war et eng Kapell vun der Par Dénkert-Meecher, déi zum Parverband Öwersauer, Sankt Pirmin, zu der Pastoralregioun Norden an zum Dekanat Wolz gehéiert huet. Zur Par Dénkert-Meecher huet ausser der Kapell vu Léifreg och nach d'Parkierch vu Meecher gehéiert.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Öewersauer Saint-Pirmin
* D'Kapell op der Websäit vun der Par Öewersauer Saint-Pirmin
* D'Fënstere vun der Kapell vu Léifreg op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Kapelle Liefrange 02.jpg|D'Kapell vun Nordoste gesinn
Kapelle Liefrange 03.jpg|Agank vun der Kapell
E Futtballspill am Schnéi

***E Futtballspill am Schnéi*** ass e lëtzebuergeschen Dokumentarfilm vum Tom Alesch a vun der Anne Schiltz aus dem Joer 2014. En huet den Ënnertitel *Erënnerungen un de [[Roger Manderscheid]]*.

## Ëm wat geet et am Film?
De Film dokumentéiert d'Liewen a virun allem d'literarescht Wierk vum Lëtzebuerger Schrëftsteller Roger Manderscheid (1933-2010), andeems ë.&nbsp;a. Persounen zu Wuert kommen, déi mat him ze dinn haten, oder vun him beaflosst goufen, dorënner de Guy Rewenig, de Pol Greisch, d'Germaine Goetzinger, an d'Claudine Muno.

## Accueil

Et ass den éischten Documentaire, dee sech mat dem Wierk vun engem Lëtzebuerger Schrëftsteller auserneesetzt. En hat de 17. November 2014 Avant-première am Utopia an ass de 26. November an d'Kinoe komm.

De Film war bei der 7. Editioun vum Lëtzebuerger Filmpräis an der Kategorie "Beschten Documentaire" nominéiert.

D'Anina Valle Thiele vu Woxx huet de Film eng "*poetesch Hommage un den Auteur a säi Wierk*" genannt.

## Kuckt och
* Lëtzebuergesche Film

## Um Spaweck
* ''E Futtballspill am Schnéi'' op samsa.lu
Parverband Beetebuerg, Fréiseng, Hënchereng, Hesper, Réiserbann

De **Parverband Beetebuerg, Fréiseng, Hënchereng, Hesper, Réiserbann** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Süden (Beetebuerg-Hënchereng, Fréiseng, Réiserbann) a Pastoralregioun Lëtzebuerg (Hesper) gehéiert a bestoung aus de Pare vun de véier fréiere Parverbänn Beetebuerg-Huncheréng, Fréiseng, Hesper a Réiserbann, déi bis 2013 bestanen hunn. Zanter dem 1. Januar 2016 huet och de Parverband Weiler zum Tuer zu dësem grousse Parverband gehéiert:

#### D'Pare vum fréiere Parverband Beetebuerg-Huncheréng:
* Beetebuerg
** Obeler
** Léiweng
* Hunchereng
** Fenneng
** Näerzeng

#### D'Pare vum fréiere Parverband Fréiseng:
* Fréiseng
* Helleng
* Uespelt

#### D'Pare vum fréiere Parverband Hesper:

* Alzeng
* Fenteng
* Hesper
* Houwald
* Izeg

#### D'Pare vum fréiere Parverband Réiserbann:

* Béiweng
* Réiser
** Peppeng

Dës 12 Pare verdeelen sech iwwer d'Gebitt vun de Gemenge Beetebuerg, Fréiseng, Hesper a Réiser.

## Kuckt och
* Lëscht vun de Lëtzebuerger Paren
Parverband Ëlwen, Wäiswampech, Wëntger

De **Parverband Ëlwen, Wäiswampech, Wëntger** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Norden gehéiert a bestoung aus de Pare vun den zwéi fréiere Parverbänn EWe (EWe steet fir Ëlwen-Wäiswampech) a Wëntger, déi bis 2013 bestanen hunn:

#### D'Pare vum fréiere Parverband EWe
* Beeler
** Leetem
* Ëlwen
** Biwesch
* Holler
** Bënzelt
** Breedelt
* Huldang
* Kierchen
** Beesslek
* Wäiswampech
* Wilwerdang
** Drénkelt
** Géidgen

#### D'Pare vum fréiere Parverband Wëntger
* Aasselbuer
** Rëmeljen
** Saassel
* Béigen
** Heesdref
** Wëntger
* Boxer
* Bruechtebaach
* Déierbech
* Diänjen
** Stackem
* Helzen
** Helzerklaus
** Houfelt
** Weiler
* Lëllgen
* Nidderwampech
* Tratten
** Kréindel
** Trätter Strooss
* Uewerwampech
** Allerbuer

Déi 18 Pare verdeelen sech iwwer d'Gebitt vun de Gemengen Ëlwen, Wäiswampech a Wëntger.

## Kuckt och
* Lëscht vun de Lëtzebuerger Paren
Parverband Iechternach, Ënnersauer, Jonglënster, Konsdrëf

De **Parverband Iechternach, Ënnersauer, Jonglënster, Konsdrëf** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Osten a Lëtzebuerg (Jonglënster) gehéiert a bestoung aus de Pare vun de véier fréiere Parverbänn Iechternach, Konsdref, Ënnersauer a Lënster, déi bis 2013 bestanen hunn. De Parverband Lënster war 2013 nach fir kuerz Zäit am Parverband Nei Par Sektor Ost éier en elo an dëse Parverband koum.

#### D'Pare vum fréiere Parverband Iechternach:
* Iechternach mat hire Filialkierchen
** Péitrus a Paulus-Kierch
** Muttergotteskapell
** Kräizkapell

#### D'Pare vum fréiere Parverband Konsdref:
* Bäerdref
** Bollenduerfer Bréck
* Bech
* Beefort
** Déiljen
* Hemstel
** Heeschbreg
** Rippeg
** Altréier
** Zëtteg
* Konsdref
** Kolwent
** Präiteler
** Scheedgen

#### D'Pare vum fréiere Parverband Ënnersauer:
* Bur
** Giischt
* Hierber
* Méischdref
* Mompech
** Giwenech
* Rouspert
** Dickweiler
** Giischterklaus
* Steenem
* Uesweller

#### D'Pare vum fréiere Parverband Lënster:
* Beidler
* Buerglënster
* Eescheler (ouni d'Filial Bruch an d'Uertschaft Weydeg)
* Jonglënster
** Allënster
** Gonnereng
** Guedber
* Roudemer
*an der Filial
** Eesebuer (Par Blaaschent)

Déi 18 Paren an d'Filial Eesebuer verdeele sech iwwer d'Gebitt vun de Gemengen Iechternach, Jonglënster, Bäerdref, Bech, Beefort, Konsdref, Mompech a Rouspert.

## Kuckt och
* Lëscht vun de Lëtzebuerger Paren
La valse du gorille

** La valse du gorille** ass e franséische Spionagefilm vum Bernard Borderie aus dem Joer 1959 nom Roman mam selwechten Numm vum Antoine-Louis Dominique.
## Ëm wat geet et am Film?
International Spioune sinn op der Sich no der Erfindung vun engem däitsche Wëssenschaftler ënner hinnen och de franséischen Agent Géo Paquet…
Parverband Maacher, Mäertert, Widdebierg, Wormer

De **Parverband Maacher, Mäertert, Widdebierg, Wormer** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Osten gehéiert a bestoung aus de Pare vun de véier fréiere Parverbänn Maacher, Mäertert, Widdebierg a Wormer, déi bis 2013 bestanen hunn:

## Pare vum fréiere Parverband Maacher
* Berbuerg
* Biwer
** Buddeler
* Gréiwemaacher
** Kräizkapell
** Mënjecker
* Lelleg
* Manternach
* Wecker
* an der Filial
** Bruch (Par Eescheler) an der Uertschaft
*** Weydeg (Par Eescheler)

## Pare vum fréiere Parverband Mäertert
* Mäertert
* Waasserbëlleg

## Pare vum fréiere Parverband Widdebierg
* Betzder
** Haastert
* Fluessweiler
* Menster
* Ouljen
* Rued-Sir

## Pare vum fréiere Parverband Wormer
* Éinen
* Gouschteng
** Beyren
* Meechtem
* Nidderdonwen
** Ohn
** Uewerdonwen
* Wuermer
** Wuermer Bierg

Déi 18 Pare verdeelen sech iwwer d'Gebitt vun de Gemenge Gréiwemaacher, Manternach, Mäertert, Betzder, Fluessweiler a Biwer.

## Kuckt och
* Lëscht vun de Lëtzebuerger Paren
Sergent X

** Sergent X** ass e franséische Film vum Bernard Borderie aus dem Joer 1960. 
## Ëm wat geet et am Film?
De Michel ass an der Friemelegioun. Hie begéint duerch Zoufall senger fréierer Frëndin, déi awer an der Tëschenzäit bestuet ass…
Le caïd

** Le caïd** ass e lëschtege franséische Kriminalfilm vum Bernard Borderie aus dem Joer 1960 no dem Roman *Le grand caïd* vum Claude Orval. 
## Ëm wat geet et am Film?
De Professer Migonet (Fernandel) gëtt ouni et ze wëllen an en Hold-up verwéckelt…

## Um Spaweck
Le chevalier de Pardaillan

**Le chevalier de Pardaillan** ass e franséisch-italieeneschen Abenteuerfilm vum Bernard Borderie aus dem Joer 1962 no engem Roman vum Michel Zévaco.
## Ëm wat geet et am Film?
Am 16. Joerhonnert versicht de Jean de Pardaillan d'Isabelle d'Entraigues virum Henri de Guise ze schützen…

## Um Spaweck
Rocambole (Film 1963)

** Rocambole** ass e franséisch-italieenesche Spionagefilm vum Bernard Borderie aus dem Joer 1963 no de Bicher vum Ponson du Terrail.
## Ëm wat geet et am Film?
De Rocambole, dee fir dout gehale gouf, daucht erëm zu London op…
À toi de faire... mignonne

**À toi de faire… mignonne** ass e franséisch-italieenesche Spionagefilm vum Bernard Borderie aus dem Joer 1963 nom Roman *Your deal, my lovely* vum Peter Cheyney.
## Ëm wat geet et am Film?
De Lemmy Cautiom erëm op der Sich no Spiounen a Verbriecher an de Film geet zu Enn mat enger riseger Kläpperei bei där eng ganz Molkerei a Stecker geluet gëtt.
Comment qu'elle est

** Comment qu'elle est** ass e franséische Spionagefilm vum Bernard Borderie aus dem Joer 1960 no dem Roman *I'll Say She Does* vum Peter Cheyney. 
## Ëm wat geet et am Film?
Den F.B.I. Agent Lemmy Caution an de franséische Geheimdéngscht sinn op der Sich no dem selwechte Spioun…

## Um Spaweck
* De Film op der IMDb
* de Film op cinema francais
Kapell Mëtscheed

D**'Kapell zu Mëtscheed** ass eng kathoulesch Kapell, déi zur Par Öewersauer Saint-Pirmin, zum Dekanat Norden an zu der Gemeng Esch-Sauer gehéiert.

De Patréiner vun der Kapell ass den hellegen Thomas, deem säi Fest den 3. Juli gefeiert gëtt.

D'Kapell steet am Zentrum vun der Uertschaft op der Kräizung vun der Duerfstrooss an der Strooss *Um Bechel*.

Den 18. August 2024 gouf s'als national Kulturierfschaft klasséiert.

## Geschicht
Bis de 7. Mee 2017 war d'Kapell vu Merschee eng Kapell vun der Par Heischent. Zur Par Heischent huet ausser der Kapell vu Mëtscheed och nach d'Parkierch vun Heischent an d'Kapell am Heischtergronn gehéiert.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Öewersauer Saint-Pirmin
* D'Kapell op der Websäit vun der Par Öewersauer Saint-Pirmin


Kapelle Merscheid 02.jpg|D'Kapell vun Norde gesinn
Kapelle Merscheid 03.jpg|Agank vun der Kapell
Compiègne

**Compiègne** ass eng nordfranséisch Stadt am Departement Oise an der Regioun Hauts-de-France. Et ass d'Sous-préfecture vum Arrondissement Compiègne.

## Geographie
Compiègne läit 80&nbsp;km nërdlech vu Paräis, op der Oise, do, wou vu lénks d'Aisne draleeft.

## Geschicht
D'Merowenger haten op där Plaz eng Pfalz mam Numm *Compendium* opgeriicht. De Chilperich II. (670–721), huet déi Pfalz zu senger Residenz gemaach. De Charles de Plakkapp huet d'Stad 876 méi grouss gemaach a se *Carolopolis* genannt. De Louis de Frommen gouf do 833 ofgesat. Déi karolengesch Kinneke Louis II., den Tuddler (846–879), an de Louis V., de Lidderegen (966–987) goufen an der Abtei Sainte-Corneille begruewen.

1380 huet de Charles V. eng Festung baue gelooss. Den 23. Mee 1430 gouf d'Jeanne d'Arc viru Compiègne vun de Burgunder gefaange geholl an den Englänner ausgeliwwert. Am Traité vu Compiègne goufe Frankräich a Schwede sech eens, wéi s'et mat Däitschland am Drëssegjärege Krich hale sollten.

1751 bis 1788 gouf vum Ange-Jacques Gabriel an duerno vum Louis Le Dreux de la Châtre en neit Schlass am klassizistesche Stil fir de Kinnek Louis XV. gebaut. Den Napoleon Bonaparte huet et renovéiere gelooss.

Den Napoleon III. huet d'Schlass als Hierschtresidenz benotzt. 1870 gouf et an e Musée ëmgewandelt.

Am Éischte Weltkrich war vum Abrëll 1917 bis de Mäerz 1918 zu Compiègne de Grousse Quartier général vun der franséischer Arméi.

Compiègne ass bekannt well do zweemol d'Armistice tëscht Frankräich an Däitschland ënnerschriwwe gouf: 
*Den 11. November 1918 gouf am Bësch vu Compiègne an enger Eisebunnsvoiture, dem spéider sougenannte *[[Waggon vu Compiègne|Wagon de l'armistice]]* tëscht dem franséische Maréchal Ferdinand Foch an dem däitsche Politiker Matthias Erzberger d'Enn vum Éischte Weltkrich ënnerschriwwen.
*Den 22. Juni 1940 gouf do de Waffestëllstand tëscht dem Däitsche Räich a Frankräich ënnerschriwwen. Dat war express, fir Frankräich ze damiddegen, an de Waggon ass extra aus der Hal wou e stoung erausgeholl ginn an op déi selwecht Plaz gesat ginn, wéi 1918, fir datt den Hitler konnt seng Revanche genéissen. De Waggon gouf duerno an engem Cortège duerch Berlin gefouert.

## Kuckeswäertes

* den Théâtre Imperial; 
* d'Schlass vu Compiègne;
* d'Kierch Saint-Jacques aus dem 12. Joerhonnert;
* d'Liichtung bei Rethondes am Bësch vu Compiègnes, wou d'Armistice ënnerschriwwe gouf.

## Sport
Zanter 1977 fiert d'Vëloscourse Paris-Roubaix vu Compiègne aus fort.

## Jumelagen
*  Huy, zanter 1959
*  Arona (Piemont), zanter 1962
*  Landshut, zanter 1962
*  Veianen, zanter 1964
*  Bury St Edmunds, zanter 1967
*  Kiryat Tivon zanter 1988
*  Shirakawa (Fukushima), zanter 1988
*  Raleigh, zanter 1989
*  Elbląg,zanter 2002
*  Guimarães, zanter 2008

## Um Spaweck

* Stad Compiègne
Sept hommes et une garce

**Sept hommes et une garce** ass e franséisch-italieenesch-rumäneschen Abenteuerfilm vum Bernard Borderie aus dem Joer 1967.
## Ëm wat geet et am Film?
De Film erzielt d'Abenteuer vun 2 Kapitänen aus dem Napoléon senger Arméi…

## Um Spaweck
Catherine, il suffit d'un amour

**Catherine, il suffit d'un amour** ass e franséisch-italieenesch-däitsche Film vum Bernard Borderie aus dem Joer 1969 no engem Roman vun der Juliette Benzoni.
## Ëm wat geet et am Film?
D'Catherine huet iwwerall Problemer awer besonnesch an der Léift…
Supreme Court of the United States

D**'Supreme Court of the United States** ("*Iewescht Geriicht vun de Vereenegte Staaten*", ofgekierzt **SCOTUS**) gouf 1789 duerch den Artikel III vun der US Verfassung als dat héchst Bundesgeriicht vun de Vereenegte Staaten agesat. Et kann Urteeler vun de verschiddene Bundesgeriichter kasséieren, sou wéi och Urteeler vu Geriichter vu Bundesstaaten (*state court*), am Fall wou Bundesgesetzer am Spill sinn.

Am Gesetzsystem vun den USA ass d'Supreme Court déi lescht Instanz, wat d'Interpretatioun vu Bundesverfassungs-Gesetzer ubelaangt.

D'Geriicht besteet aus engem President, dem sougenannten *[[Chief Justice of the United States]]*, an aacht Associéierte Riichter (*Associate Justices*). Si gi vum President vun de Vereenegte Staaten ernannt a vum Senat confirméiert. Hir Nominatioun ass "op Liewenszäit", d.&nbsp;h. se hält eréischt op, wa s'a Pensioun ginn, kënnegen, oder duerch eng *Impeachment*-Prozedur entlooss ginn (wat awer nach ni virkomm ass).

De Sëtz ass am United States Supreme Court Building zu Washington D.C..

## Um Spaweck
Prestige (Schëff)

D***'Prestige*** war e Pëtrolstanker, deen am November 2002 am Atlantik virun der Nordwestküst vu Spuenien ënnergaangen ass. En huet déi bis ewell gréisst Uelegpescht vun der Séifaart virun enger europäescher Küst (an dësem Fall der spuenescher an der franséischer) provozéiert.

D'Schëff gouf 1976 a Japan gebaut an hat, wéi deemools üblech, just eng Coque. Et hat 42.820 Bruttoregëstertonnen, war 243&nbsp;m laang a konnt 81.589&nbsp;t transportéieren.

Den 13.&nbsp;November 2002 war et ënnerwee vu Lettland op Singapur, gefëllt mat 77.000&nbsp;t Schwéierueleg, wéi et an engem Stuerm havaréiert ass. Duerch e Lach ass Mierwaasser an e Ballasttank gelaf, wouropshin, fir et nees an d'Riicht ze bréngen, och d'Balasttanken op der anerer Säit volllafe gelooss goufen. Doduerch war den Drock op d'Coque sou grouss, datt e 35&nbsp;m laange Rëss entstanen ass, duerch dee Pëtrol ausgelaf ass. D'spuenesch Autoritéiten hunn der *Prestige* verbueden, an en Hafen ze fueren, well se gefaart hunn, dee géif verknascht ginn, an et 166 Séimeilen eraus op d'Mier remorquéiert.

Do ass d'Schëff den 19. November ausernee gebrach an ënnergaangen. Den Equipage war virdru gerett ginn. 64.000&nbsp;t Schwéierueleg sinn ausgelaf an hunn 2.900&nbsp;km vun der franséischer a spuenescher Küst verknascht.

Eng Véierelsmillioun Mieresvulle si futti gaangen.

D'Lächer konnte mat Roboteren an 3600 m Déift zougemaach ginn, sou datt 13.000&nbsp;t Ueleg dra blouwen an duerno ausgepompelt goufen.

De 16.&nbsp;Oktober 2012 huet zu La Coruña de Prozess géint 3 Membere vum Equipage ugefaangen. Den 13. November 2013 koum et zum Urteel: Déi Ugeklot (Kapitän, Éischten Offizéier, Maschinist) goufe fräigesprach vun der Uklo, Ëmweltdelikter gemaach ze hunn. Just de Kapitän krut 9 Méint well en net direkt gefollegt hat, wéi en den Uerder krut, eraus op d'Mier ze fueren.

Zéng Joer no der Katastroph hat d'Natur sech virun der galizescher Küst sou wäit erholl, och wa verschidde Vullekolonië just nach hallef sou grouss ware wéi virun der Katastroph.

## Um Spaweck

* DiePresse.com vum 13. November 2007
* Spiegel-online vum 15. Dezember 2006
Kierch Uewerwampech

D**'Kierch vu Uewerwampech** ass eng kathoulesch Kierch, déi zur Par Wëntger Sainte-Famille, zum Dekanat Norden an zu der Gemeng Wëntger gehéiert.

De Patréiner vun der Kierch ass den hellege Remakel, deem säi Fest den 3. September gefeiert gëtt.

D'Kierch steet am nërdlechen Deel vun der Uertschaft. Nieft der Kierch ass de Kierfecht ugeluecht.

Den 20. November 2020 gouf se als nationaalt Monument klasséiert.

## Geschicht
Bis de 7. Mee 2017 war et d'Parkierch vun der Par Uewerwampech, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur fréierer Par Uewerwampech huet ausser der Parkierch vun Uewerwampech och nach d'Filialkierch vun Allerbuer gehéiert.

## Klacken
Am Kierchtuerm vun Uewerwampech hänken 3 Klacken déi am Schlagtoun Do#3, Si3, Lab2, och cis‘‘, h‘, gis‘ genannt, lauden.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Wëntger Sainte-Famille
* D'Fënstere vun der Kierch vun Uewerwampech op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Kirche Oberwampach 02.jpg|D'Kierch vun Nordoste gesinn
Kirche Oberwampach 03.jpg|Agank vun der Kierch
Channing Pollock

Den **Channing Pollock**, gebuer de 16. August 1926 zu Sacramento a Kalifornien, a gestuerwen den 18. Mäerz 2006 zu Las Vegas, war en US-amerikanesche Schauspiller an Zauberkënschtler. 
## Filmographie
### Kino
* 1962: *I moschettieri del mare* - Regie: Massimo Patrizi, Steno - Haaptacteuren: Pier Angeli, Aldo Ray 
* 1963: *Lo sceicco rosso* - Regie: Fernando Cerchio - Haaptacteuren: Ettore Manni, Rosalba Neri
* 1963: *[[Rocambole (Film 1963)|Rocambole]]* - Regie: Bernard Borderie - Haaptacteuren: Nadia Gray, Guy Delorme
* 1963: *[[Judex (Film 1963)|Judex]]* - Regie: Georges Franju - Haaptacteuren: Francine Bergé, Edith Scob, Sylva Koscina

## Um Spaweck
À la guerre comme à la guerre

** À la guerre comme à la guerre** ass e franséisch-italieenesch-däitsche Film vum Bernard Borderie aus dem Joer 1972 no engem Roman vum Alexander Lernet-Holenia.
## Ëm wat geet et am Film?
De Film erzielt Krichserliefnesser vum Franz Keller am Éischte Weltkrich.

## Um Spaweck
Leonard Whiting

De **Leonard Whiting**, gebuer den 30. Juni 1950 zu London, ass en englesche Schauspiller.

## Filmographie
* 1968: *[[Romeo and Juliet (Film 1968)| Romeo and Juliet]]* - Regie: Franco Zeffirelli
* 1969: *The Royal Hunt of the Sun* - Regie: Irving Lerner
* 1969: *Infanzia, vocazione e prime esperienze di Giacomo Casanova* - Regie: Luigi Comencini
* 1970 *Say Hello To Yesterday* - Regie: Alvin Rakoff
* 1972 * [[À la guerre comme à la guerre]]* - Regie: Bernard Borderie
* 1974 *Rachel's Man* - Regie: Moshé Mizrahi

## Um Spaweck